turjo4nis/wikipedia-bn-dump-20250701 huggingface dataset:
প্রমথনাথ বিশী

প্রমথনাথ বিশী (১১ জুন ১৯০১ — ১০ মে ১৯৮৫) একজন লেখক, শিক্ষাবিদ ও অধ্যাপক। তিনি ১৯৬২-৬৮ পর্যন্ত পশ্চিমবঙ্গ বিধানসভার সদস্য ছিলেন এবং ১৯৭২ থেকে ১৯৭৮ সাল পর্যন্ত রাজ্যসভার সদস্য ছিলেন।

প্রাথমিক জীবন
১৯০১ খ্রীষ্টাব্দের ১১ জুন নাটোর জেলার জোয়াড়ি গ্রামে জমিদার পরিবারে জন্মগ্রহণ করেন। পিতা নলিনীনাথ বিশী ও মাতা সরোজবাসিনী দেবী, স্ত্রী সুরুচি দেবী।

শিক্ষা জীবন
১৯১০ সালে শান্তিনিকেতনের ব্রহ্মবিদ্যালয়ে শিক্ষাজীবন শুরু করেন। সেখানে তিনি অভিভাবক, শিক্ষক ও প্রেরণাদাতারূপে পান রবীন্দ্রনাথকে। সেখানে এক নাগাড়ে সতের বছর অধ্যয়ন করেন। ১৯২৯ খ্রিস্টাব্দে রাজশাহী কলেজ থেকে ইংরেজিতে স্নাতক পাস করেন। মেধা, প্রখর বুদ্ধি, অধ্যয়ননিষ্ঠা, কবি-প্রতিভা ইত্যাদি গুণাবলির জন্য রবীন্দ্রনাথের স্নেহ লাভ করেন। পরে প্রাইভেট পরীক্ষার্থী হিসাবে ১৯৩২ খ্রিস্টাব্দে প্রথম শ্রেণিতে প্রথম হয়ে বাংলায় এম.এ পাশ করেন।

সাহিত্যকীর্তি
১৯২৪ সালে শান্তিনিকেতনের ছাত্র থাকা অবস্থায় তিনি প্রথম উপন্যাস লেখেন "দেশের শত্রু"। এরপর পদ্মা (১৯৩৫), জোড়াদিঘীর চৌধুরী পরিবার (১৯৩৮), কেশবতী (১৯৪১), নীলমণির স্বর্গ (১৯৫৪), সিন্ধুদেশের প্রহরী (১৯৫৫) উপন্যাসগুলো রচনা করেন। তবে তার শ্রেষ্ঠ উপন্যাস "কেরী সাহেবের মুন্সি" (১৯৫৮)। এই উপন্যাসের জন্য তিনি ১৯৬০ সালে রবীন্দ্র পুরস্কার লাভ করেন। তার আরেকটি বিখ্যাত উপন্যাস "লাল কেল্লা" (১৯৬৩)। এছাড়া তিনি একজন ছোটগল্পকার ও নাট্যকারও ছিলেন।

নাটক
পূর্ণাঙ্গ নাটক
 ঋণং কৃত্যা
 ঘৃতং পিবেৎ (সানিভিলা)
 ডিনামাইট
 সাবিত্রীর স্বয়ম্বর
 দক্ষিণপাড়ার মেয়েরা
 মৌচাকে ঢিল
 গভর্মেন্ট-ইন্সপেক্টর (নিকোলাই গোগোল রচিত একই নামের একটি নাটকের অনুবাদ)
 পারমিট
 ভূতপূর্ব স্বামী
 হিন্দী উইদাউট টিয়ার্স
 জাতীয় উন্মাদাশ্রম

একাঙ্ক নাটক
 পশ্চাতের আমি
 পরিহাস-বিজল্পিতম্
 বেনিফিট অব ডাউট
 কে লিখিল মেঘনাদবধ কাব্য

অসম্পূর্ণ নাটক
 স্বর্গ
 আফিঙের ফুল

সম্মাননা
১৯৬০ সালে কেরী সাহেবের মুন্সী উপন্যাসের জন্য প্রমথনাথ বিশী রবীন্দ্র পুরস্কার লাভ করেন। এছাড়া তিনি বিদ্যাসাগর স্মৃতি পুরস্কার (১৯৮২) ও কলকাতা বিশ্ববিদ্যালয় প্রদত্ত জগত্তারিণী স্বর্ণপদকও (১৯৮৩) লাভ করেছিলেন।

মৃত্যু
১০মে, ১৯৮৫ সালে কলকাতায় মৃত্যুবরণ করেন।

তথ্যসূত্র 

আনন্দ পুরস্কার বিজয়ী
বাঙালি সাহিত্যিক
১৯০১-এ জন্ম
১৯৮৫-এ মৃত্যু
রাজশাহী কলেজের প্রাক্তন শিক্ষার্থী
রবীন্দ্র পুরস্কার বিজয়ী
পশ্চিমবঙ্গের ব্যক্তি
বাঙালি লেখক
রাজ্যসভার মনোনীত সদস্য
সাহিত্য ও শিক্ষায় পদ্মশ্রী প্রাপক
কলকাতা বিশ্ববিদ্যালয়ের প্রাক্তন শিক্ষার্থী
কলকাতার লেখক
পূর্ববঙ্গে জন্ম
নাটোর জেলার ব্যক্তি
মার্চিসন উল্কাপিণ্ড

মার্চিসন উল্কাপিণ্ড (ইংরেজি ভাষায়: Murchison meteorite) একটি উল্কাপিণ্ডের খণ্ডাংশ যা ১৯৬৯ সালের ২৮শে সেপ্টেম্বর অস্ট্রেলিয়ার ভিক্টোরিয়া রাজ্যের মার্চিসন নামক গ্রামে পতিত হয়েছিল। এই গ্রামের নামানুসারেই উল্কাপিণ্ডটির নামকরণ করা হয়েছে। এটি কার্বনসমৃদ্ধ কনড্রাইটের সিএম শ্রেণীর মধ্যে পড়ে। সেই অঞ্চল থেকে মোট ১০০ কেজি পদার্থ উত্তোলন করা হয়েছিল। এর মধ্যে কোন কোন খণ্ডাংশের ভর ৭ কেজি পর্যন্তও ছিল। এটা এখন পর্যন্ত আবিষ্কৃত সর্ববৃহৎ সিএম কনড্রাইট। এছাড়া এখন পর্যন্ত কোন সিএম কনড্রাইট নিয়ে মার্চিসনের মত বিস্তৃত গবেষণা হয়নি।

২০২০ সালের জানুয়ারি মাসে বিশ্বরসায়নবিদেরা একটি প্রতিবেদনে লেখেন যে মার্চিসন উল্কাপিণ্ড থেকে পাওয়া সিলিকন কার্বাইড কণাগুলি পৃথিবীতে এ পর্যন্ত প্রাপ্ত সবচেয়ে পুরাতন শিলা বা পদার্থ। এগুলির বয়স প্রায় ৭০০ কোটি বছর নির্ণয় করা হয়েছে, যা কিনা পৃথিবীর বয়স (৪৫৪ কোটি বছর) এবং এমনকি সৌরজগতের বয়সের চেয়েও বেশি। প্রকাশিত গবেষণাটিতে মন্তব্য করা হয় যে "ধূলিকণার জীবনকালের প্রাক্কলন মূলত সূক্ষ্ম তাত্ত্বিক প্রতিমানের উপর নির্ভরশীল। তবে এই প্রতিমানগুলিতে অধিকতর সুলভ ক্ষুদ্র ধূলিকণার উপরে জোর দেওয়া হয় এবং এগুলি এমন কিছু পূর্বানুমানের উপর ভিত্তি করে নির্মিত যেগুলির সাথে বৃহৎ অনিশ্চয়তা যুক্ত থাকে।"

২০০৮ সালের একটি গবেষণাতে মার্চিসন উল্কাখণ্ডের মধ্যে এমন কিছু কার্বন-ভিত্তিক জৈব যৌগ (যেমন কেন্দ্রকভিত্তি বা নিউক্লিওবেস) পাওয়া যায়, যেগুলি খুব সম্ভবত পৃথিবীতে নয়, বরং মহাকাশে গঠিত হয়েছিল। কিছু গবেষকের মতে এইসব মহাজাগতিক উল্কাপাত পৃথিবীতে প্রাণের উৎপত্তিতে গুরুত্বপূর্ণ ভূমিকা রেখে থাকতে পারে।

তথ্যসূত্র

বহিঃসংযোগ 
 Murchison's Amino Acids: Tainted Evidence?  - Anne M. Rosenthal রচিত প্রবন্ধ।
 Life's Raw Materials May Have Come From The Stars, Scientists Confirm - সাইন্স ডেইলিতে মার্চিসন গবেষণার সাম্প্রতিক খবর
 We may all be space aliens: study - এবিসি নিউজের সংবাদ

উল্কাপিণ্ড
জীবনের উৎস
জ্যোতির্জীববিজ্ঞান
দক্ষিণ এশিয়ায় প্রস্তর যুগ

দক্ষিণ এশীয় প্রস্তর যুগ দক্ষিণ এশিয়ায় প্যালিওলিথিক, মেসোলিথিক ও নিওলিথিক পর্ব জুড়ে বিদ্যমান ছিল। দক্ষিণ এশিয়ায় প্রথম শারীরবৃত্তীয়ভাবে আধুনিক হোমো সেপিয়েন্স-এর প্রমাণ পাওয়া যায় শ্রীলঙ্কার বাটাডোমবালেনা ও বেলিলেনা গুহাক্ষেত্রে। অধুনা পশ্চিম পাকিস্তানের মেহেরগড়ে নিওলিথিক পর্ব শুরু হয় ৭০০০ খ্রিষ্টপূর্বাব্দে এবং শেষ হয় ৩৩০০ খ্রিষ্টপূর্বাব্দে আদি হরপ্পা বা ব্রোঞ্জ যুগ এর সূচনাপর্বে। দক্ষিণ ভারতে মেসোলিথক পর্ব ৩০০০ খ্রিস্টপূর্বাব্দ পর্যন্ত স্থায়ী হয়। এখানে নিওলিথিক পর্ব স্থায়ী হয়েছিল ১৪০০ খ্রিষ্টপূর্বাব্দ পর্যন্ত। এরপর ব্রোঞ্জ যুগকে এড়িয়েই এখানে মেগালিথিক অন্তর্বর্তী পর্ব শুরু হয়ে যায়। উত্তর ও দক্ষিণ ভারতে যথাক্রমে ১২০০ ও ১০০০ খ্রিষ্টপূর্বাব্দ নাগাদ লৌহযুগ শুরু হয়েছিল।

তথ্যসূত্র

বহিঃসংযোগ 
 Introducing Indian Prehistory
 Modern Humans Arrival In South Asia May Have Led To Demise Of Indigenous Populations (ScienceDaily 2005)
 The Contribution of South Asia to the Peopling of Australasia

এশিয়ার ইতিহাস
দক্ষিণ এশিয়ার ইতিহাস
ভারতের ইতিহাস
প্রস্তর যুগে এশিয়া
প্রাগৈতিহাসিক ভারত
পুরা প্রস্তর যুগ

পুরা প্রস্তর যুগ বা আদিম প্রস্তর যুগ বা প্যালিওলিথিক(উচ্চারণঃ  অথবা )  বা প্যালিওলিথিক যুগ বলতে সেই সময়কালের ইতিহাসকে বোঝায় যখন আদিম মানুষ একদম প্রাথমিক পাথরের যন্ত্রপাতি বানাতে শুরু করেছিল। মানবজাতির প্রযুক্তিগত প্রাগৈতিহাসের প্রায় ৯৫% জুড়ে রয়েছে পুরা প্রস্তর যুগ। ২.৬ মিলিয়ন বছর আগে হোমিনিনিন যেমন অস্ত্রালোপিথেচিনদের মাঝে পাথরের যন্ত্রপাতি প্রচলনের সময় থেকে বর্তমান হতে ১০,০০০ বছর পূর্বে প্লাইস্টোসিন যুগের শেষভাগ পর্যন্ত এর বিস্তৃতি।

তথ্যসূত্র

ইতিহাস
বিশ্বের ইতিহাস
প্রস্তর যুগ
ঐতিহাসিক যুগ
পুরা প্রস্তর যুগ
মধ্য প্রস্তর যুগ

মধ্য প্রস্তর যুগ বা মেসোলিথিক হল প্রাচীন প্রস্তর যুগ বা প্যালিওলিথিক এবং নব্য প্রস্তর যুগ বা নিওলিথিক-এর মধ্যবর্তী এক যুগ। ইউরোশিয়াতে মধ্য প্রস্তর যুগের ভিন্ন ভিন্ন কালক্রম রয়েছে। উত্তর-পশ্চিম ইউরোপে এটি মূলত প্লাইস্টোসিন যুগের পরবর্তী সময় এবং কৃষিকাজের উপকরণ আবিষ্কারের পূর্বের যুগ, যার স্থায়িত্বকাল ছিল ১০,০০০ থেকে ৫,০০০ খ্রিস্টপূর্বাব্দ। কিন্তু লেভান্তে প্রাপ্ত ২০,০০০ থেকে ৯,৫০০ খ্রিস্টপূর্বাব্দের কৃষিজ উপকরণসমূহ মধ্য প্রস্তর যুগীয় হিসেবে উল্লেখ করা হয়েছে।

মধ্য প্রস্তর যুগীয় সংস্কৃতি

ইতিহাস
বিশ্বের ইতিহাস
লৌহ যুগ
হলোসিন
ব্রোঞ্জ যুগ

ব্রোঞ্জ যুগ হল মানব সভ্যতার প্রাক ঐতিহাসিক কালের তিনটি প্রধান পুরাতাত্ত্বিক ভাগের (প্রস্তর যুগ, ব্রোঞ্জ যুগ ও লৌহ যুগ) দ্বিতীয় ভাগ। এই সময়কালে আধুনিক মানব ব্রোঞ্জ ধাতু ও চিহ্ন লিপির ব্যবহার করতে শিখেছিল। প্রাথমিক অবস্থার নগর সভ্যতা এই সময়ের অন্যতম বৈশিষ্ট্য।

ব্রোঞ্জ যুগে তামার আকরিক থেকে তামা আহরণ করে একে টিন, আর্সেনিক বা অন্য ধাতুর সাথে মিশিয়ে মিশ্র ধাতু যেমন ব্রোঞ্জ তৈরি করা হয়েছিল। ব্রোঞ্জের উৎপাদন করা স্থান ও অন্য স্থানের মধ্যে ধাতুগুলির আদান-প্রদান করা চলেছিল। তামা-টিনের আকরিক সহজে পাওয়া যেত না এবং খ্রীষ্টপূর্ব ৩য় সহস্রাব্দে আমদানি না হাওয়ায় পশ্চিম এশিয়াতে এই আকরিকসমূহ ছিল না। তখনকার বিশ্বের প্রায় সকল স্থানে নব্য প্রস্তর যুগের  পরে ব্রোঞ্জ যুগের আরম্ভ হওয়ার বিপরীতে কোনো কোনো অঞ্চলে তাম্র যুগ সেই স্থান নিয়েছিল। কিছু স্থানে, নব্য প্রস্তর যুগের পর লৌহ যুগের সূত্রপাত ঘটেছিল।

ইতিহাস
ব্রোঞ্জ যুগের গোটা সময়কালের বৈশিষ্ট্য হচ্ছে, বিশ্বের বিভিন্ন অঞ্চলে ব্রোঞ্জের ব্যবহার। অবশ্য সকল স্থানে ধাতুগুলির ব্যবহার ও প্রযুক্তির সূচনা এক সময়ে হয়নি। সেই সময়ে ধাতুর বহুল ব্যবহারের সঙ্গে বাণিজ্যও ধীরে ধীরে প্রসার লাভ করেছিল।

ব্রোঞ্জ যুগের ভাগ

তথ্যসূত্র

বহিঃসংযোগ 
 Web index Bronze Age in Europe 
 Ancient tin: old question and a new answer
 Pretanic World - Bronze Age Britain

বিশ্বের ইতিহাস
প্রাচীন ইতিহাস
ব্রোঞ্জ যুগ
ঐতিহাসিক যুগ
চালুক্য সাম্রাজ্য

চালুক্য সাম্রাজ্য দক্ষিণ ভারতের একটি প্রাচীন সাম্রাজ্য ছিল। এই সম্রাজ্য ষষ্ঠ শতক থেকে বার শতক পর্যন্ত শাসন করেছে। চালুকয় রাজপরিবার একই সাথে দক্ষিণ ভারতের একে অপরের সাথে জড়িত অথচ ভিন্ন ভিন্ন তিনটি সম্রাজ্য শাসন করেছে। চালুক্য সাম্রাজ্যের শ্রেষ্ঠ রাজা ছিলেন দ্বিতীয় পুলকেশি। এই সম্রাজ্যের উন্থানের ফলে নবম শতকে ভারতের স্থাপত্যকলা ব্যাপক উন্নতি সাধন হয় যাকে বর্তমানে চালুক্য স্থাপত্য শৈলী বলা হয়ে থাকে। এছাড়াও প্রশাসনিক দক্ষতা ও বৈদেশিক বাণিজ্যের প্রসারেও এই সম্রাজ্য যথেষ্ট অগ্রগতি সাধন করেছিল। ১১ শতকে এসে চালুক্য সম্রাজ্যের পৃষ্ঠপোষকতায় তেলুগু সাহিত্য প্রচার ও প্রসার লাভ করে।

তথ্যসূত্র 

দক্ষিণ ভারত
এশিয়ার ইতিহাস
দক্ষিণ এশিয়ার ইতিহাস
ভারতের ইতিহাস
চালুক্য সাম্রাজ্য
৬ষ্ঠ শতাব্দীতে ভারতে প্রতিষ্ঠিত
ভারতের রাজবংশ
হিন্দু রাজবংশ
ভারতের সাম্রাজ্য ও রাজ্য
কর্ণাটকের ইতিহাস
দক্ষিণ এশিয়ার প্রাক্তন রাষ্ট্র
৫৪৩-এ প্রতিষ্ঠিত
৭৫৩-এ বিলুপ্ত
৮ম শতাব্দীতে ভারতে বিলুপ্ত
স্পোর্টিং ক্লাব দ্য গোয়া

স্পোর্টিং ক্লাব দ্য গোয়া ভারতের গোয়ায় অবস্থিত একটি ফুটবল ক্লাব। এটি ১৯৯৯ সালে স্থাপিত হয়। স্পোর্টিং ২০০৩-০৮ মরশুমে প্রথমবারের জন্য ভারতের জাতীয় ফুটবল লিগে অংশ নেয়। ২০০৭-০৮ সালের আই-লিগে এই ক্লাব সপ্তম স্থান অধিকার করে।

মালিকানা
পর্তুগিজ ক্লাব স্পোর্টিং সিপির আদলে গড়ে ওঠা এই ক্লাবের পূর্বনাম ছিল সিদেদ দি গোয়া। পিটার ভাজ ও এডগার আফোনসো এর মালিক। ১৯৯৯-এ স্পোর্টিং ক্লাব দ্য গোয়া নামকরণ করা হয়।

স্টেডিয়াম

প্রশিক্ষকের তালিকা

  অ্যালেক্স আলভারেজ (২০০৭)
  ক্লিফোর্ড চুকুয়ামা (২০০৭—২০০৯)
  রয় ব্যারেটো  (২০০৯)
  বিশ্বাস গাঁওকর (২০০৯)
  একেন্দ্র সিং (২০১০—২০১২)
  ওস্কার ব্রুসোন (২০১২—২০১৪)
  মাতেউস কোস্তা (২০১৪—২০১৯)
  ফ্রান্সসকো ভাজ (২০১৯—২০২২)
  আর্মান্দো কোলাকো (২০২২—বর্তমান)

সম্মাননা

তথ্যসূত্র

আরও পড়ুন

বহির্সূত্র 
 স্পোর্টিং ক্লাবের ওয়েবসাইট 

ভারতের ফুটবল ক্লাব
আই-লিগের ক্লাব
১৯৯৯-এ প্রতিষ্ঠিত ফুটবল ক্লাব
গোয়ার ফুটবল ক্লাব
এয়ার ইন্ডিয়া ফুটবল ক্লাব

এয়ার ইন্ডিয়া ফুটবল ক্লাব (; সাধারণত এয়ার ইন্ডিয়া এফসি এবং সংক্ষেপে এয়ার ইন্ডিয়া নামে পরিচিত) হচ্ছে মুম্বই ভিত্তিক একটি ভারতীয় পেশাদার ফুটবল ক্লাব। এই ক্লাবটি বর্তমানে ভারতের  প্রদান করা হয়নি স্তরের ফুটবল লিগ এমএফএ এলিট কর্পোরেট লিগে প্রতিযোগিতা করে। এই ক্লাবটি ১৯৫২ সালে প্রতিষ্ঠিত হয়েছে। ৫,০০০ ধারণক্ষমতাবিশিষ্ট কুপারেজ গ্রাউন্ডে দ্য পাইলটস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ভারতীয় সাবেক ফুটবল খেলোয়াড় গডফ্রে পেরেইরা এবং মালিকানার দায়িত্বে রয়েছে এয়ার ইন্ডিয়া লিমিটেড। এয়ার ইন্ডিয়া হচ্ছে এমএফএ এলিট কর্পোরেট লিগের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ৯ম বারের মতো শিরোপা জয়লাভ করেছিল।

ঘরোয়া ফুটবলে, এয়ার ইন্ডিয়া এপর্যন্ত ৩০টি শিরোপা জয়লাভ করেছে; যার মধ্যে নয়টি এমএফএ এলিট কর্পোরেট লিগ, একটি ভারত জাতীয় ফুটবল লিগ এবং একটি ডুরান্ড কাপ শিরোপা রয়েছে। খালিদ জামিল, স্টিভেন ডিয়াস, গোর্কা গুয়ারোশেনা মেনার্কেস, নিরমল ছেত্রী এবং মুজতবা ফাইজের মতো খেলোয়াড়গণ এয়ার ইন্ডিয়ার জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 

  

 
১৯৫২-এ প্রতিষ্ঠিত ফুটবল ক্লাব
১৯৫২-এ ভারতে প্রতিষ্ঠিত
ভারতের ফুটবল ক্লাব
এমএফএ এলিট কর্পোরেট লিগের ক্লাব
চিরাগ ইউনাইটেড ক্লাব কেরালা

চিরাগ ইউনাইটেড ক্লাব কেরালা (আগে পরিচিত ছিল ভিভা কেরালা ফুটবল ক্লাব নামে)  ভারতের কোচিতে অবস্থিত একটি ভারতীয় ফুটবল ক্লাব।  ২০০৪ সালে এই ক্লাবটি স্থাপিত হয়। ২০০৭-০৮ মরশুমের আই-লিগে ভিভা কেরালা নবম স্থান অধিকার করে, যার ফলে এই ক্লাবটি আই-লিগ দ্বিতীয় ডিভিশনে নেমে যায়। ২০০৮-০৯ মরশুমে ভিভা কেরালা আই-লিগ দ্বিতীয় ডিভিশন এবং কেরালা রাজ্য লিগে খেলবে। ক্লাবটি ২০১২ সালে বিলুপ্ত হয়ে যায়।

তথ্যসূত্র 

কেরলের ফুটবল ক্লাব
২০০৪-এ প্রতিষ্ঠিত ফুটবল ক্লাব
২০০৪-এ কেরলে প্রতিষ্ঠিত
আই-লিগের ক্লাব
২০১২-এ ভারতে বিলুপ্ত
সালগাওকর ফুটবল ক্লাব

সালগাওকর ফুটবল ক্লাব, ১৯৫৬ সালে স্থাপিত, গোয়ার ভাস্কোতে অবস্থিত একটি ভারতীয় ফুটবল ক্লাব। ২০০৭-০৮ সালের আই-লিগে এই ক্লাবটি দশম স্থান অধিকার করে, যার ফলে সালগাওকর আগামী মরশুমে আই-লিগ দ্বিতীয় ডিভিশনে খেলবে। এছাড়াও সালগাওকর গোয়া প্রফেশনাল লিগে প্রতিদ্বন্দ্বিতা করে।

ভারতের ফুটবল ক্লাব
আই-লিগের ক্লাব
সালগাওকর ফুটবল ক্লাব
১৯৫৬-এ প্রতিষ্ঠিত ফুটবল ক্লাব
গোয়ার ফুটবল ক্লাব
ছদ্মবেশী (বাংলা চলচ্চিত্র)

ছদ্মবেশী অগ্রদূত পরিচালিত ১৯৭১ সালের বাংলা ভাষার ভারতীয় হাস্যরসাত্মক চলচ্চিত্র।  এই ছবিতে মুখ্য ভূমিকায় অভিনয় করেছিলেন উত্তম কুমার এবং মাধবী মুখোপাধ্যায়।

অভিনয়শিল্পীদল 
 উত্তম কুমার - অবিনাশ/গৌরহরি
 মাধবী মুখোপাধ্যায় - সুলেখা
 বিকাশ রায় - প্রশান্ত
 শুভেন্দু চট্টোপাধ্যায় - সুবিমল
 তরুণ কুমার - বিনয়
 অনুভা গুপ্ত - লাবণ্য
 জ্যোৎস্না বিশ্বাস - বসুধা
 অশোক মিত্র - হরিপদ
 জহর রায় - ড্রাইভার
 সমিতা বিশ্বাস - লতিকা

সঙ্গীত

তথ্যসূত্র

বহিঃসংযোগ
 

১৯৭১-এর চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
অন্য ভাষায় পুনর্নির্মিত বাংলা চলচ্চিত্র
ভারতীয় হাস্যরসাত্মক চলচ্চিত্র
বাংলা ভাষার ভারতীয় চলচ্চিত্র
সুধীন দাশগুপ্ত সুরারোপিত চলচ্চিত্র
ভারতের আদি মধ্যযুগীয় রাজ্যসমূহ

ভারতের আদি মধ্যযুগীয় রাজ্যসমূহ বলতে বোঝায় খ্রিষ্টপূর্ব দ্বিতীয় শতাব্দীতে মৌর্য সাম্রাজ্যের পতনের পর ভারতে উদ্ভূত রাজনৈতিক শক্তিগুলিকে। ২৩০ খ্রিষ্টপূর্বাব্দে সিমুক কর্তৃক সাতবাহন রাজবংশের প্রতিষ্ঠার মধ্য দিয়ে ভারতে আদি মধ্যযুগীয় রাজন্যবর্গের শাসনের সূত্রপাত ঘটে। এই যুগ ভারতের ধ্রুপদি যুগ নামে পরিচিত। এই যুগে বিশ্বের সামগ্রিক অর্থসম্পদের এক তৃতীয়াংশ থেকে এক চতুর্থাংশ নিয়ন্ত্রণের মাধ্যমে সমগ্র প্রাচীন ও মধ্যযুগীয় বিশ্বের বৃহত্তম অর্থনৈতিক শক্তি রূপে আত্মপ্রকাশ করে ভারত। এই "আদি মধ্যযুগ" মোটামুটি ১,৫০০ বছর স্থায়ী হয়েছিল। খ্রিষ্টীয় ত্রয়োদশ শতাব্দীতে উত্তর ভারতে মুসলিম সালতানাতগুলির উত্থান (১২০৬ সালে দিল্লি সুলতানির প্রতিষ্ঠা) এবং দক্ষিণ ভারতে চালুক্য চোল রাজ্যের পতনের (১২৭৯ সালে তৃতীয় রাজেন্দ্র চোলের মৃত্যু) সঙ্গে সঙ্গে ভারতে আদি মধ্যযুগীয় রাজন্যবর্গের শাসনের সমাপ্তি ঘটে।

পাদটীকা

তথ্যসূত্র 
 Agarwala, V. S. (1954). India as Known to Panini.
 Barstow, A.E., The Sikhs: An Ethnology, Reprinted by B.R. Publishing Corporation, Delhi, India, 1985, first published in 1928.
 Alexander Cunningham, (1888) Coins of the Indo-Scythians, Sakas, and Kushans, Reprint: Indological Book House, Varanasi, India, 1971. 
 Hill, John E. 2004. The Peoples of the West from the Weilüe 魏略 by Yu Huan 魚豢: A Third Century Chinese Account Composed between 239 and 265 CE. Draft annotated English translation. 
 Hill, John E. (2009) Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE. BookSurge, Charleston, South Carolina. . 
 Latif, S.M., (1891) History of the Panjab, Reprinted by Progressive Books, Lahore, Pakistan, 1984.

টীকা 
  - India

এশিয়ার ইতিহাস
দক্ষিণ এশিয়ার ইতিহাস
ভারতের ইতিহাস
প্রাচীন হিন্দু রাজ্যসমূহ
মধ্যযুগীয় ভারত
লৌহ যুগ
ভারতীয় রাজতন্ত্রসমূহ
ভারতের প্রাচীন সাম্রাজ্য ও রাজ্য
লৌহ যুগে এশিয়া
মধ্যযুগীয় সাম্রাজ্য ও ভারতের রাজ্য
সাতবাহন সাম্রাজ্য

সাতবাহন সাম্রাজ্য একটি প্রাচীন ভারতীয় সাম্রাজ্য যা খ্রিস্টপূর্ব দ্বিতীয় শতক থেকে পরবর্তী সাড়ে চারশত বছর ধরে দক্ষিণ ভারতে বিস্তৃত ছিল। মৌর্য সাম্রাজ্যের সামন্ত রাজ্য হিসেবে সাতবাহনরা গণ্য হলেও মৌর্য সাম্রাজ্যের পতনের পর শুঙ্গ ও কাণ্ব রাজবংশের সঙ্গে যুদ্ধ করে স্বাধীন রাজ্য হিসেবে নিজেদের প্রতিষ্ঠিত করে। পরবর্তীকালে তারা পশ্চিমী ক্ষত্রপ রাজ্যের সঙ্গে যুদ্ধে লিপ্ত হয়।

তথ্যসূত্র

বহিঃসংযোগ 
 History of the Andhras, by Durga Prasad
 Indian dynasties
 Simon Winchester, "In the Holy Caves of India", The New York Times'' (November 5, 2006). History of Ajanta Caves.
 Short history of the Satavahanas.
 The Satavahanas
 "A gap in Puranic history bridged" (Satavahanas) - Boloji.com
 "Telmun language Telugu - by Samyuktha Kooniah 

দক্ষিণ এশিয়ার ইতিহাস
ভারতের ইতিহাস
ভারতের সাম্রাজ্য ও রাজ্য
অন্ধ্রপ্রদেশের ইতিহাস
তেলঙ্গানার ইতিহাস
মহারাষ্ট্রের ইতিহাস
পাণ্ড্য রাজবংশ

পাণ্ড্য রাজবংশ দক্ষিণ ভারতে দ্বাদশ শতকে গড়ে উঠা তিনটি তামিল গোত্রের একটি; বাকি দুটি ছিল চোল ও চের রাজবংশ। তিন তিন রাজবংশের শাসকদের "তামিল দেশের মু-ভেন্তার" বলে অভিহিত করা হত। পাণ্ড্যরা বর্তমান দক্ষিণ ভারতের বৃহত্তর অংশ ও শ্রীলঙ্কা শাসন করত। পাণ্ড্য রাজবংশের রাজধানী ছিল মাদুরাই।

তথ্যসূত্র

তামিল ইতিহাস
তিরুচিরাপল্লীর ইতিহাস
পাণ্ড্য রাজবংশ
ভারতের সাম্রাজ্য ও রাজ্য
খ্রিস্টপূর্ব ১ম সহস্রাব্দে ভারতে প্রতিষ্ঠিত
খ্রিস্টপূর্ব ৪র্থ শতাব্দীতে প্রতিষ্ঠিত রাষ্ট্র ও অঞ্চল
১৩৪৫-এ বিলুপ্ত রাষ্ট্র ও অঞ্চল
ভারতবর্ষে ইসলামি সাম্রাজ্য

'অষ্টম শতাব্দীতে মুহাম্মদ বিন কাশিমের মাধ্যমে ইসলামের ভারত বিজয় পর ভারতে ইসলামি সাম্রাজ্য শুরু হয়। ইসলামি সভ্যতা ভারতীয় উপমহাদেশের বেলুচিস্তান(পূর্বে মুলতান) এবং সিন্ধু অঞ্চলে উপস্থিত হয়। ইসলামি সভ্যতা আসার পর দশম থেকে পঞ্চদশ শতাব্দী পর্যন্ত দিল্লী সুলতান ও মুঘল সাম্রাজ্য উত্তর ভারতে শাসন করে।

এশিয়ার ইতিহাস
দক্ষিণ এশিয়ার ইতিহাস
ভারতের ইতিহাস
ট্রয়

একই নামের অন্যান্য ব্যবহারের জন্য দেখুন: ট্রয় (দ্ব্যর্থতা নিরসন)

ট্রয় () একটি কিংবদন্তির শহর যাকে কেন্দ্র করে বিখ্যাত ট্রয়ের যুদ্ধ সংঘটিত হয়েছিল। এই শহর এবং সংশ্লিষ্ট যুদ্ধের বর্ণনা প্রাচীন গ্রিসের অনেক মহাকাব্যেই দেখা যায়। বিশেষত ইলিয়াড-এর নাম করা যেতে পারে। হোমার রচিত অমর দুই মহাকাব্যের একটি এই ইলিয়াড। ট্রয়ের নাগরিক এবং সংস্কৃতি বোঝাতে ট্রোজান শব্দটি ব্যবহৃত হয়।

বর্তমানে ট্রয় একটি প্রত্নতাত্ত্বিক নিদর্শনের নাম। হোমারের ইলিয়াডে যে ট্রয়ের উল্লেখ রয়েছে সেটিকেই এখন ট্রয় নামে আখ্যায়িত করা হয়। এর অবস্থান আনাতোলিয়া অঞ্চলের হিসারলিক নামক স্থানে। ট্রয়ের তুর্কী নাম ত্রুভা। অর্থাৎ, আধুনিক হিসারলিক-ই সেই প্রাচীন ট্রয় নগরী। এর ভৌগোলিক অবস্থান তুরস্কের উত্তর-পশ্চিমাঞ্চলের কানাক্কাল প্রদেশের সমুদ্র সৈকতের নিকটে এবং আইডা পর্বতের নিচে দার্দানেলিসের দক্ষিণ পশ্চিমে।

রোমান সম্রাট অগাস্টাসের রাজত্বকালে প্রাচীন ট্রয় নগরীর ধ্বংসস্তুপের উপর ইলিয়াম নামে নতুন একটি শহর নির্মিত হয়। কনস্টান্টিনোপল প্রতিষ্ঠিত হওয়ার পূর্ব পর্যন্ত ইলিয়াম বিকশিত হয়েছে, কিন্তু বাইজান্টাইন রাজত্বের সময় ধীরে ধীরে এর পতন হতে থাকে।
১৮৬৫ সালে ফ্রানক কার্লভার্ট  ইংরেজ প্রত্নতত্ত্ববিদ সরবপ্রথম  ট্রয় নগরীর সন্ধান পান।তিনি হিসার্লিকে এক কৃষকের কাছ থেকে এক খন্ড জমি কিনে খনন কাজ শুরু করেন। কিন্তু তা সমাপ্ত করতে পারেন নি।

১৮৭০ সালে জার্মান প্রত্নতত্ত্ববিদ হাইনরিশ শ্লিমান এই এলাকায় খনন কাজ শুরু করেন। এই খনন চলতে থাকায় এক সময় প্রমাণিত হয় যে, এখানে একের পর এক বেশ কয়েকটি শহর নির্মিত হয়েছিল। সম্ভবত এই শহরগুলোরই একটি হোমারের ট্রয় (ট্রয় ৭)। অবশ্য এ নিয়ে সন্দেহ আছে। কিন্তু এটা প্রায় নিশ্চিতভাবে প্রমাণিত হয়েছে যে, হিত্তীয় রচনায় উল্লেখিত উইলুসা শহরটি এখানেই অবস্থিত ছিল। অনেকে মনে করেন ইলিয়ন এই উইলুসা নামেরই গ্রিক সংস্করণ।

১৯৯৮ সালে ট্রয় নামক এই প্রত্নতাত্ত্বিক নির্দশন ইউনেস্কোর বিশ্ব ঐতিহ্যবাহী স্থানের তালিকায় যুক্ত হয়।

হোমারীয় ট্রয়

হোমারীয় ট্রয় খোঁজো কালপঞ্জি

কালভার্টের হাজার বছরের ব্যবধানে

প্রত্নতাত্ত্বিক ট্রয়

তথ্যসূত্র

বহিঃসংযোগ 

 General
 Troy on the Internet Educational website, University of Cincinnati
 The Identification of Troy by Jan Sammer
 Archaeology
 Hisarlık Troy
 Project Troia - The new excavations at Troy
 digital reconstructions of the city
 Greek, Roman and Byzantine Pottery at Ilion (Troia) 
 Troy VII and the Historicity of the Trojan War 
 Photos
 Photos from Troy
 Troy pictures
 Livius.org: Troy and plain of Troy 
 Geography
 the Troad (with an image of a model of Troy II)
 Geology corresponds with Homer’s description of ancient Troy, article by Neil Thomas on the University of Delaware site.

তুরস্কের প্রত্নাত্ত্বিক নিদর্শন
ধ্বংসপ্রাপ্ত স্থান
ট্রোজান
প্রাচীন গ্রিসের শহর
তুরস্কের বিশ্ব ঐতিহ্যবাহী স্থান
প্রাচীন গ্রিক ভূগোল
ধ্বংসপ্রাপ্ত শহর
গ্রিক পুরাণে অবস্থান
প্রাক্তন রাজ্য
খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
খ্রিস্টপূর্ব ৩০শ শতাব্দীতে প্রতিষ্ঠিত
ট্রয় (চলচ্চিত্র)

ট্রয় (ইংরেজি ভাষায়: Troy) ২০০৪ সালের ১৪ই মে মুক্তিপ্রাপ্ত একটি মার্কিন চলচ্চিত্র যার বিষয়বস্তু ট্রয়ের যুদ্ধ। মহাকবি হোমার রচিত ইলিয়াডের সাথে এর কিছুটা সম্পর্ক আছে, আবার অনেক উপাদানই ভার্জিলের এনিড থেকে নেয়া হয়েছে। অনেক ক্ষেত্রেই প্রচলিত পৌরাণিক কাহিনী থেকে ছবির কাহিনীর পার্থক্য আছে। এই ছবি রচনা করেছেন ডেভিড বেনিওফ এবং পরিচালনা করেছেন ভোল্‌ফগাংক্‌ পিটারসেন। পোশাক সজ্জার জন্য এটি একাডেমি পুরস্কার মনোনয়ন লাভ করেছিল।

চরিত্রসমূহ

তথ্যসূত্র

বহিঃসংযোগ 

 Official homepage
 
 
 
 Gossip from Mania.com
 Orlando Bloom & Troy Review
 Troy at FLAREgamer
 
 DVD Talk on Troy: Director's Cut 

ইংরেজি ভাষার চলচ্চিত্র
২০০৪-এর চলচ্চিত্র
২০০০-এর দশকের নাট্য চলচ্চিত্র
২০০০-এর দশকের মহাকাব্যিক চলচ্চিত্র
২০০০-এর দশকের যুদ্ধভিত্তিক চলচ্চিত্র
ওয়ার্নার ব্রসের চলচ্চিত্র
কবিতা অবলম্বনে চলচ্চিত্র
গ্রেকো-রোমান পুরাণ অবলম্বনে চলচ্চিত্র
প্রতিশোধ বিষয়ক চলচ্চিত্র
ব্রিটিশ চলচ্চিত্র
ব্রিটিশ মহাকাব্যিক চলচ্চিত্র
ব্রিটিশ নাট্য চলচ্চিত্র
ব্রিটিশ যুদ্ধভিত্তিক চলচ্চিত্র
ভ্রাতৃত্ব বিষয়ক চলচ্চিত্র
মার্কিন চলচ্চিত্র
মার্কিন মহাকাব্যিক চলচ্চিত্র
মার্কিন যুদ্ধভিত্তিক চলচ্চিত্র
মার্কিন নাট্য চলচ্চিত্র
মরক্কোতে ধারণকৃত চলচ্চিত্র
ব্রিটিশ যুদ্ধভিত্তিক নাট্য চলচ্চিত্র
প্রণয়ধর্মী মহাকাব্যিক চলচ্চিত্র
মার্কিন প্রণয়ধর্মী নাট্য চলচ্চিত্র
গ্রিসের পটভূমিতে চলচ্চিত্র
মাল্টায় ধারণকৃত চলচ্চিত্র
মৃত্যু সম্পর্কে চলচ্চিত্র
তুরস্কের পটভূমিতে চলচ্চিত্র
২০০০-এর দশকের রোমাঞ্চকর চলচ্চিত্র
মার্কিন যুদ্ধভিত্তিক নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
মেক্সিকোতে ধারণকৃত চলচ্চিত্র
২০০০-এর দশকের মার্কিন চলচ্চিত্র
মোহসেন মাখ্মলবফ

মোহসেন মাখ্মলবফ () (জন্ম: ২৯শে মে, ১৯৫৭) প্রভাবশালী ও বিতর্কিত ইরানি চলচ্চিত্র পরিচালক, সম্পাদক, লেখক ও প্রযোজক। তিনি বর্তমানে এশিয়ান ফিল্ম একাডেমির সভাপতির দায়িত্ব পালন করছেন।

গত ১০ বছরে তার ছবিগুলো বিভিন্ন আন্তর্জাতিক চলচ্চিত্র উৎসবে বহু বার প্রদর্শিত হয়েছে। ২০০২ সালের মধ্যে তিনি ২৬টি আন্তর্জাতিক পুরস্কার অর্জন করেন। ইরানীয় চলচ্চিত্রের নবকল্লোল আন্দোলনের অন্যতম ব্যক্তিত্ব। তার ২০০১-এর চলচ্চিত্র কান্দাহারকে টাইম ম্যাগাজিন সর্বকালের সেরা ১০০ চলচ্চিত্রের তালিকায় স্থান দিয়েছে।

তিনি মাখ্মলবফ ফিল্ম হাউজ প্রতিষ্ঠা করেছেন যেখানে চলচ্চিত্র শিক্ষা কার্যক্রম পরিচালিত হয়। এই প্রতিষ্ঠানে শিক্ষা গ্রহণের মাধ্যমেই তার দুই মেয়ে সামিরা মাখ্মলবফ ও হানা মাখ্মলবফ চলচ্চিত্র জগতে ইতোমধ্যে বেশ প্রতিষ্ঠা লাভ করেছে।

বহিঃসংযোগ 
 Makhmalbaf Film House (Official Website of family Makhmalbaf: Mohsen - Marziyeh - Samira - Maysam - Hana)
 Mohsen Makhmalbaf - ইন্টারনেট মুভি ডাটাবেজ
 Firouzan Films Iranian Movie Hall of Fame Inductee Mohsen Makhmalbaf 
 Screenplays by Mohsen Makhmalbaf 
 Screenplays by Mohsen Makhmalbaf II
 Worlds Transformed: Iranian Cinema and Social Vision

ইরানি চলচ্চিত্র পরিচালক
ইরানি লেখক
ইরানি প্রাবন্ধিক
ইরানি ঔপন্যাসিক
ইরানি চিত্রনাট্যকার
ফার্সি ভাষার চলচ্চিত্র পরিচালক
তেহরানের ব্যক্তি
১৯৫৭-এ জন্ম
জীবিত ব্যক্তি
প্রেমচাঁদ-রায়চাঁদ বৃত্তি

প্রেমচাঁদ-রায়চাঁদ বৃত্তি একটি ছাত্র বৃত্তি যা কলকাতা বিশ্ববিদ্যালয় প্রদান করতেন। প্রেমচাঁদ রায়চাঁদ নামে বোম্বাই-এর এক পারসি কোটিপতি ১৮৬৬ সালে কলকাতা বিশ্ববিদ্যালয় এই বৃত্তি প্রবর্তন করেন। ১৮৬৩ সালে কলকাতা বিশ্ববিদ্যালয়ের উপাচার্য ক্লডিয়াস এরস্কিন তার সমাবর্তন ভাষণে দেশে শিক্ষার অগ্রগতির জন্য সহৃদয় বিত্তবানদের প্রতি সাহায্য করার আবেদন জানান। বৃত্তির জন্য তহবিল প্রদান, শিক্ষাভবন নির্মাণ ইত্যাদির উদ্দেশ্যে অর্থ প্রদান করা যেতে পারে বলে ক্লডিয়াস এরস্কিন তার ভাষণে উল্লেখ করেন। উপাচার্যের আহ্বানে সাড়া দিয়ে প্রেমচাঁদ রায়চাঁদ দুলক্ষ টাকা দান করেন। এ দানই ছিল প্রসিদ্ধ ‘প্রেমচাঁদ-রায়চাঁদ স্টুডেন্টশিপ’ (পি.আর.এস)-এর মূল অংশ। প্রতিযোগিতামূলক ও মর্যাদার দিক থেকে কলকাতা বিশ্ববিদ্যালয়ে উচ্চশিক্ষারত মেধাবী ছাত্রদের জন্য এটিই সর্বাপেক্ষা কাঙ্ক্ষিত বৃত্তি।
শর্তাবলিতে উল্লেখ করা হয় যে, এ দানের সমুদয় অর্থ সরকারি সনদপত্রে বিনিয়োগকৃত থাকবে। দাতার নামে পাঁচটি ছাত্রবৃত্তি প্রবর্তনের কথা বলা হয়। পাঁচ বছর মেয়াদি প্রতিটি বৃত্তির আর্থিক মূল্য হবে ২০০০.০০ টাকা। বিশেষ পরীক্ষার ফলাফলের উপর ভিত্তি করে এই বৃত্তি প্রদান করা হবে। কলকাতা বিশ্ববিদ্যালয়ের স্নাতকোত্তর ডিগ্রীধারীরাই শুধু এই বৃত্তির জন্য যোগ্য বলে বিবেচিত হয়।
প্রেমচাঁদ-রায়চাঁদ বৃত্তিধারীদের অনেকেই পরবর্তীকালে জাতীয় জীবনে খ্যাতিমান ব্যক্তিত্বে পরিণত হন। এঁদের মধ্যে ছিলেন স্যার আশুতোষ মুখার্জী(১৮৬৮)(ইনি-ই প্রথম প্রেমচাঁদ-রায়চাঁদ বৃত্তিপ্রাপক ছিলেন), আনন্দমোহন বসু (১৮৭০), রামেন্দ্রসুন্দর ত্রিবেদী (১৮৮৮), যদুনাথ সরকার (১৮৯৭), রমেশচন্দ্র মজুমদার (১৯১২), সুরেন্দ্রনাথ সেন (১৯১৭), মেঘনাদ সাহা (১৯১৯), মুহম্মদ কুদরাত-এ-খুদা(১৯??), স্নেহময় দত্ত (১৯২১) অমূল্যধন মুখোপাধ্যায় (১৯৩০)দীনেশচন্দ্র সেন (১৯৩৬), শ্রীমতী বিভা সেনগুপ্ত (১৯৩৭), অতীন্দ্রনাথ বসু ঠাকুর (১৯৩৮), অসীমা মুখোপাধ্যায় (১৯৪২), ব্রজেন্দ্রকিশোর বন্দ্যোপাধ্যায় (১৯৪৭) প্রমুখ।

তথ্যসূত্র

বহিঃসংযোগ 
 বাংলাপেডিয়ায় প্রেমচাঁদ-রায়চাঁদ বৃত্তি

আরও দেখুন 

ছাত্রবৃত্তি
বাংলার নবজাগরণ
কলকাতা বিশ্ববিদ্যালয়
সামিরা মাখ্ম‌লবফ

সামিরা মাখমালবফ () (জন্ম: ১৫ই ফেব্রুয়ারি, ১৯৮০) ইরানি চলচ্চিত্র পরিচালক। তিনি প্রভাবশালী ইরানি পরিচালক ও লেখক মোহসেন মাখ্মলবফের মেয়ে। সামিরা ইরানি চলচ্চিত্রের নবকল্লোল আন্দোলনের একজন ব্যক্তিত্ব। তার ছোট বোন হানা মাখ্মলবফ-ও চলচ্চিত্র পরিচালনা করে খ্যাতি অর্জন করেছেন।

চলচ্চিত্রসমূহ 
 দ্য অ্যাপ্‌ল
 দ্য ব্ল্যাকবোর্ড
 গড কনস্ট্রাকশন অ্যান্ড ডেসট্রাকশন (১১ই সেপ্টেম্বরের হামলার উপর ভিত্তি করে নির্মিত)
 পাঞ্জ এ আসর (অ্যাট ফাইভ ইন দি আফটারনুন)
 দু-লেগ্‌ড হর্স

বহিঃসংযোগ 
 মাখ্মলবফ ফিল্ম হাউজের দাপ্তরিক ওয়েবসাইট
 

নারী চলচ্চিত্র পরিচালক
ইরানি চলচ্চিত্র পরিচালক
ইরানি চিত্রনাট্যকার
ফার্সি ভাষার চলচ্চিত্র পরিচালক
১৯৮০-এ জন্ম
জীবিত ব্যক্তি
দিয়েগো বেলাসকেস

দিয়েগো রোদ্রিগেস দে সিলবা ই বেলাসকেস (স্পেনীয় ভাষায়: Diego Rodríguez de Silva y Velázquez) (৬ই জুন, ১৫৯৯ - ৬ই আগস্ট, ১৬৬০) বিখ্যাত স্পেনীয় চিত্রশিল্পী। তিনি রাজা ফিলিপ ৪ এর রাজদরবারের প্রধান শিল্পী ছিলেন। সমসাময়িক বারোক যুগের ব্যক্তিস্বাতন্ত্রবাদী শিল্পী হিসেবে তিনি প্রসিদ্ধ, মূলত পোর্ট্রেট শিল্পে সিদ্ধি লাভ করেছিলেন। ঐতিহাসিক ও সাংস্কৃতিক বহু দৃশ্যকে ছবিতে ফুটিয়ে তোলার পাশাপাশি স্পেনের রাজ পরিবারের অনেকের পোর্ট্রেট এঁকেছেন বেলাসকেস। এছাড়া অন্যান্য গুরুত্বপূর্ণ ইউরোপীয় ব্যক্তিত্ব ও সাধারণ লোকের ছবি এঁকেছেন। তার শিল্পী ক্যারিয়ার চূড়ান্ত সফলতা লাভ করেছে লেস মেনিয়ান্সের (১৯৫৬) মাধ্যমে।

বহিঃসংযোগ 

 Diego Velázquez at the Art Renewal Center.
 Diego Velázquez at Artcyclopedia.com
 Velazquez in the "History of Art" 

বারোক চিত্রকর
প্রতিকৃতি শিল্পী
স্পেনীয় চিত্রকর
সেভিলের ব্যক্তিত্ব
১৫৯৯-এ জন্ম
১৬৬০-এ মৃত্যু